**Ε Κ Φ Ρ Α Σ Τ Ι Κ Α Μ Ε Σ Α**

**Ρηματικά πρόσωπα**

* **Πρώτο (α’) ενικό**:
* Προσδίδει αμεσότητα, ζωντάνια και υποκειμενικότητα στο λόγο.
* Ο λόγος έχει προσωπικό / εξομολογητικό τόνο
* Προκαλεί συγκίνηση στο δέκτη, αφού παρακολουθεί προσωπικά βιώματα του πομπού.

*Θυμήθηκα όλα όσα μου είχαν συμβεί το τελευταίο διάστημα.*

* **Πρώτο (α’) πληθυντικό:**
* Δημιουργεί ένα κλίμα αμεσότητας και οικειότητας.

Ο αναγνώστης αισθάνεται ότι συμμετέχει στον προβληματισμό του συγγραφέα.

* Δηλώνει καθολικότητα/συλλογικότητα.

Δείχνει, δηλαδή, ότι ο συγγραφέας εκπροσωπεί μια ευρύτερη ομάδα και ότι το θέμα αφορά όλους μας. Αισθανόμαστε ότι συμμετέχουμε στον προβληματισμό του.

*Έχουμε χρέος απέναντι στη νέα γενιά.*

* **Δεύτερο (β’) ενικό** **και πληθυντικό:**
* Προσδίδει αμεσότητα, οικειότητα και ζωντάνια στο λόγο.
* Προσδίδει διαλογικό χαρακτήρα στο λόγο (απευθύνεται είτε στον εαυτό του, είτε στον αναγνώστη).
* Χρησιμοποιείται για την πρόκληση συναισθημάτων και προβληματισμού.

*Δεν είναι εύκολο να διακρίνεις το φως μέσα σε μια σκοτεινή εποχή.*

*Φανταστείτε ότι ζείτε χωρίς να φοβάστε.*

* **Τρίτο (γ’) ενικό και πληθυντικό:**
* Εκφράζει αντικειμενικότητα και αποστασιοποίηση.
* Ο συγγραφέας αποστασιοποιείται και αντιμετωπίζει τα πράγματα ως αντικειμενικός παρατηρητής.
* Ύφος σοβαρό και επίσημο.

*Είναι γνωστό ότι η Ελλάδα έχει πλούσια ιστορία.*

*Τα στερεότυπα είναι στενά συνδεδεμένα με την προκατάληψη.*

**Άσκηση:**

**Να δικαιολογήσεις τη χρήση των ρηματικών προσώπων στα ακόλουθα παραδείγματα.**

1. Σκέψου τώρα, πόσο δραματικές είναι οι επιπτώσεις της οικολογικής καταστροφής στην καθημερινότητά σου.
2. Αγαπητοί μου αναγνώστες ξέρω ότι όλα αυτά τα έχετε σκεφτεί και τα έχετε αισθανθεί κι εσείς.
3. Ο άνθρωπος είναι το κέντρο του κύκλου της ζωής, αλλά όμως δεν είναι ο ίδιος ο κύκλος της ζωής. Ανήκουμε στον κόσμο, αλλά αυτός ο κόσμος δεν μας ανήκει, δεν είναι κτήμα μας. Είμαστε οι διαχειριστές της ζωής και όχι οι ιδιοκτήτες της.
4. Τι είναι η φιλία; «Εύνοια», φυσικά, όπως λέγει ο Αριστοτέλης· να έχεις, δηλαδή, καλές διαθέσεις απέναντι σ’ έναν άνθρωπο, να αισθάνεσαι στοργή γι’ αυτόν, να επιζητείς την συντροφιά του και να θέλεις την ευτυχία του· να είσαι εύνους προς κάποιον και αυτός εύνους προς εσένα· να υπάρχει ανταπόκριση, αμοιβαιότητα στα αισθήματά σας, να τον αγαπάς και να τον τιμάς κι εκείνος, επίσης, να σε αγαπά και να σε τιμά.
5. Η Ιστορία προχωρεί με το «όχι», δεν προχωρεί με το «ναι»…Το «όχι» μπορεί και να έχει ατομική προέλευση, να είναι η εξέγερση ενος προσώπου, μια αυτόβουλη ενέργεια. Το «ναι» σπανιότατα είναι η ολόψυψη και φωτισμένη συγκατάθεση. Στις περισσότερες περιπτώσεις προέρχεται από ραθυμία, ατολμία, αδιαφορία ή έλλειψη εσωτερικής ανησυχία.
6. Στον ωκεανό του διαδικτύου βουτάμε, για να κολυμπήσουμε στα βαθιά. Θέλουμε να γνωρίσουμε ανθρώπους, με τους οποίους μας συνδέουν πράγματα, ψάχνουμε ευκαιρίες για ανταλλαγή απόψεων, ενίοτε μπορεί και αν φλερτάρουμε. Έχουμε στα προφίλ μας πολύ περισσότερους που μας ακολουθούν και τους ακολουθούμε, από όσους έχουμε στη ζωή μας.